Trefningen ved Hubbardton blir regnet som en viktig amerikansk taktisk seier fordi den gav St. Clairs hovedstyrke tid til å komme i sikkerhet i Castleton mindre enn 16 km lenger sør. I motsetning til tidligere slag fortsatte styrkene i den kontinentale armé å kjempe på disiplinert vis til tross for at de led tunge tap. Da de hadde nådd sitt mål, gjennomførte amerikanerne en farlig, men vellykket, tilbaketrekning fra fienden og trakk seg tilbake for å slutte seg til St. Clair.